་པར་པདྨ་དྲག་པོ་དམར་ནག་མེའི་ཕྲེང་བ་ཅན་གྱི་ལྷ་ཚོགས་འཁོར་དང་བཅས་པའི་བཀའ་བདེན་པ་དང་། བདེན་པ་ཆེན་པོའི་མཐུ་དང་ནུས་པ་ལ་བརྟེན་ནས། སངས་རྒྱས་བསྟན་པའི་སྤྱི་དགྲ། རྣལ་འབྱོར་བདག་གི་སྒོས་དགྲ། གནོད་བྱེད་འབྱུང་པོ་བྱད་མ་ལྷ་སྲུང་དང་བཅས་པ་དྲག་པོ་ཐུན་གྱི་གཏོར་མ་འདི་ལ་ཁུག་ཅིག སརྦ་ཤ་ཏྲུན་ཨངྐུ་ཤ་ཛཿཛཿ ཟློག་པའི་ཕྲིན་ལས་བཅོལ་བ་ནི༔ ཧཱུྃ༔ ཆོས་ཀྱི་དབྱིངས་ནས་མ་བཅོས་རྫོགས་པའི་ལྷ༔ ཁྲོ་བོ་རོལ་པའི་དུར་ཁྲོད་ཆེན་པོ་ནས༔ ཤིན་ཏུ་རབ་འཇིགས་རྔམས་པའི་གཞལ་ཡས་དབུས༔ མེ་དཔུང་དམར་ནག་ཚ་ལ་རྩུབ་པའི་ཀློང་༔ སྣ་ཚོགས་པདྨ་ཟླ་ཉི་བརྩེགས་པའི་སྟེང་༔ རྒྱལ་བསེན་དྲེགས་པ་བསྣོལ་བའི་ཁྲི་སྟེང་དུ༔ ལས་ཀྱི་རྒྱལ་པོ་པདྨ་ཧེ་རུ་ཀ༔ ཞལ་གཅིག་ཕྱག་གཉིས་སྐུ་ཆེ་ཡན་ལག་རགས༔ ཁྲོ་རྒྱལ་རྣམས་ཀྱང་ཟིལ་གྱིས་གནོན་པར་བྱེད༔ ལྷ་ཡི་བཀའ་ཆད་དགྲ་ལ་བཟློག་ཏུ་གསོལ༔ སྐུ་མདོག་དམར་ནག་འཇིག་དུས་མེ་ལྟར་འབར༔ སྣང་སྲིད་མ་ལུས་དབང་དུ་སྡུད་པར་བྱེད༔ སྣང་སྲིད་གཡོ་འཁྲུགས་དགྲ་ལ་བཟློག་ཏུ་གསོལ༔ ཞལ་དཀྱིལ་མཚན་དཔེ་གཟི་བརྗིད་འབར་བ་ཡིས༔ དྲེགས་པ་ཐམས་ཅད་སྔངས་ཤིང་བརྒྱལ་བར་བྱེད༔ དྲེགས་པའི་གདུག་རྩུབ་དགྲ་ལ་བཟློག་ཏུ་གསོལ༔ ཞལ་གདངས་མཆེ་བ་རྣོ་དཀར་གཙིགས་པ་ཡིས༔ སྐྱེ་ཤི་འཁོར་བ་རྩད་ནས་གཅོད་པར་བྱེད༔ ཉོན་མོངས་འཁྲུལ་འཁོར་དགྲ་ལ་བཟློག་ཏུ་གསོལ༔ ལྗགས་འགྲིལ་ཧཱུཾ་ཕེཾ་ང་རོ་སྒྲོགས་པ་ཡིས༔ མ་མོ་མཁའ་འགྲོ་དབང་དུ་སྡུད་པར་བྱེད༔ མོ་རྒྱུད་ཆོ་འཕྲུལ་དགྲ་ལ་བཟློག་ཏུ་གསོལ༔ ཞལ་རླངས་མེ་སྟག་ཐོག་རྒོད་འཕྲོ་བ་ཡིས༔ བར་སྣང་ལྷ་སྲིན་མ་ལུས་བརླག་པར་བྱེད༔ ལྷ་སྲིན་གཡོ་འཕྲུལ་དགྲ་ལ་བཟློག་ཏུ་གསོལ༔ ཤངས་ནས་བསྐལ་པའི་རླུང་ནག་འཚུབས་པ་ཡིས༔ འཇིག་རྟེན་མ་ལུས་གཡོ་ཞིང་འགུལ་བར་བྱེད༔ འབྱུང་པོའི་གནོད་པ་དགྲ་ལ་བཟློག་ཏུ་གསོལ༔ སྤྱན་གསུམ་སྡོང་མིག་བར་སྣང་གཟིགས་པ་ཡིས༔ སྟེང་གི་ལྷ་རྣམས་དབང་དུ་སྡུད་པར་བྱེད༔ ལྷ་ཡི་དལ་ཁ་དགྲ་ལ་བཟློག་ཏུ་གསོལ༔ སྨར་སྨིན་ཨག་ཚོམ་དམར་སེར་འབར་བ་ཡིས༔ གདུག་པའི་གཟའ་གདོན་སྐད་ཅིག་བརླག་པར་བྱེད༔ གཟའ་ཡི་གདུག་གཟིར་དགྲ་ལ་བཟློག་ཏུ་གསོལ༔ དབུ་སྐྲ་ཁམ་ནག་སྲིད་རྩེར་ཁྱབ་པ་ཡིས༔ ཚངས་དང་འདོད་ཁམས་གནས་ཀྱང་གཡོ་བར་བྱེད༔ ལྷ་བདུད་དམག་ཚོགས་དགྲ་ལ་བཟློག་ཏུ་གསོལ༔ ཐོད་སྐམ་ལྔ་ཡིས་དབུ་ལ་བརྒྱན་པ་ནི༔ རྒྱུད་ལྔ་ཡེ་ཤེས་ལྔ་རུ་སྒྲོལ་བར་བྱེད༔ དུག་ལྔའི་བར་ཆད་དགྲ་ལ་བཟློག་ཏུ་གསོལ༔ ཕྱག་གཡས་གནམ་ལྕགས་རྡོ་རྗེ་ཕྱར་བ་ཡིས༔ མ་རུངས་བདུད་དཔུང་ཀླད་ཁྲག་འགེམ་པར་བྱེད༔ ལོག་འདྲེན་གཡུལ་ངོ་དགྲ་ལ་བཟློག་ཏུ་གསོལ༔ ཕྱག་གཡོན་ལྕགས་སྡིག་མགོ་དགུ་འཛིན་པ་ཡིས༔ རྒྱལ་བསེན་རྣམས་ཀྱི་སྙིང་ཁྲག་རྩད་ནས་འཇིབས༔ རྒྱལ་བསེན་འཚེ་བ་དགྲ་ལ་བཟློག་ཏུ་གསོལ༔ རྡོ་རྗེ་རིན་ཆེན་གཤོག་པ་གདེངས་པ་ཡིས༔ ཁྲོ་བོ་ཁྲོ་མོ་དབང་དུ་སྡུད་པར་བྱེད༔ དྲག་ཤུལ་དམོད་པ་དགྲ་ལ་བཟློག་ཏུ་གསོལ༔ དུར་ཁྲོད་འཇིགས་པའི་ཆས་བརྒྱད་རྫོགས་པ་ཡིས༔ ལྷ་སྲིན་སྡེ་བརྒྱད་བྲན་དུ་བསྐོལ་བར་བྱེད༔ སྡེ་བརྒྱད་རྦོད་གཏོང་དགྲ་ལ་བཟློག་ཏུ་གསོལ༔ དཔལ་གྱི་ཆས་བཅུས་རབ་ཏུ་བརྒྱན་པ་ཡིས༔ ཕྱོགས་སྐྱོང་ཕོ་མོ་ཐམས་ཅད་སྐྲག་པར་བྱེད༔ ཕྱོགས་སྐྱོང་གདོན་ཚོགས་དགྲ་ལ་བཟློག་ཏུ་གསོལ༔ སྐུ་ལས་མེ་དཔུང་མཚོན་ཆ་འཕྲོ་བ་ཡིས༔ བར་གྱི་གདུག་པའི་ཚོགས་རྣམས་བཅོམ་པར་བྱེད༔ གཉན་རྣམས་གདུག་རྩུབ་དགྲ་ལ་བཟློག་ཏུ་གསོལ༔ ལྟེ་བ་མན་ཆད་ཆུ་སྲིན་རྔམ་པ་ནི༔ ཀླུ་དང་ས་བདག་དབང་སྡུད་ཟིལ་གྱིས་གནོན༔ ས་འོག་གདོན་ཚོགས་དགྲ་ལ་བཟློག་ཏུ་གསོལ༔ སྐུ་སྨད་གནམ་ལྕགས་ཕུར་བུ་འབར་བ་ཡིས༔ བདུད་དང་དམ་སྲི་རྡུལ་དུ་བརླག་པར་བྱེད༔ མི་མཐུན་བར་ཆད་དགྲ་ལ་བཟློག་ཏུ་གསོལ༔ བཅོམ་ལྡན་དཔལ་ཆེན་པདྨ་ཧེ་རུ་ཀ༔ ཁྱོད་ཀྱི་ཐུགས་དམ་གཉན་པོའི་དུས་ལ་བབ༔ དགྲ་བགེགས་ཤ་ཁྲག་གཏོར་མ་འདི་རོལ་ལ༔ ཆགས་ཆེ་ཉམ་ང་དགྲ་ལ་བཟློག་ཏུ་གསོལ༔ ཧཱུྃ༔ རྒྱལ་ཀུན་བསྐྱེད་ཡུམ་རྡོ་རྗེ་རྣལ་འབྱོར་མ༔ ཁྱོད་ཀྱི་ཐུགས་དམ་གཉན་པོའི་དུས་ལ་བབ༔ དགྲ་བགེགས་ཤ་ཁྲག་གཏོར་མ་འདི་བཞེས་ལ༔ ཡེ་ཤེས་མཁའ་འགྲོའི་བཀའ་ཆད་དགྲ་ལ་བཟློག༔ ཧཱུྃ༔ དཔལ་ཆེན་ཐུགས་མཆོག་བཛྲ་ཧེ་རུ་ཀ༔ ཁྱོད་ཀྱི་ཐུགས་དམ་གཉན་པོའི་དུས་ལ་བབ༔ དགྲ་བགེགས་ཤ་ཁྲག་གཏོར་མ་འདི་རོལ་ལ༔ གཟའ་དང་རྒྱུ་སྐར་རྦོད་གཏོང་དགྲ་ལ་བཟློག༔ བཅོམ་ལྡན་ཁྲོ་རྒྱལ་འཇམ་དཔལ་གཤིན་རྗེ་གཤེད༔ ཁྱོད་ཀྱི་ཐུགས་དམ་གཉན་པོའི་དུས་ལ་བབ༔ དགྲ་བགེགས་ཤ་ཁྲག་གཏོར་མ་འདི་རོལ་ལ༔ གཤིན་རྗེའི་འཁྲུལ་འཁོར་ཁྲམ་ཁ་དགྲ་ལ་བཟློག༔ ཁྲོ་བོ་ཆེན་པོ་དབང་ཆེན་རྟ་མཆོག་དཔལ༔ ཁྱོད་ཀྱི་ཐུགས་དམ་གཉན་པོའི་དུས་ལ་བབ༔ དགྲ་བགེགས་ཤ་ཁྲག་གཏོར་མ་འདི་རོལ་ལ༔ ཀླུ་ཡི་དུག་གཟེར་གཏད་ཁྲམ་དགྲ་ལ་བཟློག༔ ལས་ཀྱི་ཁྲོ་མཆོག་ཡཀྴ་མེ་དབལ་ཆེན༔ ཁྱོད་ཀྱི་ཐུགས་དམ་གཉན་པོའི་དུས་ལ་བབ༔ དགྲ་བགེགས་ཤ་ཁྲག་གཏོར་མ་འདི་བཞེས་ལ༔ ཕ་རོལ་བསམ་ངན་བྱད་ཕུར་དགྲ་ལ་བཟློག༔ སྤྲུལ་པའི་མཁའ་འགྲོ་དྲག་མོ་ཆེན་མོ་བཞི༔ ཁྱོད་ཀྱི་ཐུགས་དམ་གཉན་པོའི་དུས་ལ་བབ༔ དགྲ་བགེགས་ཤ་ཁྲག་གཏོར་མ་འདི་བཞེས་ལ༔ འབྱུང་པོའི་གནོད་པ་ཕུང་སེལ་དགྲ་ལ་བཟློག༔ ཧཱུྃ༔ སྟེང་གི་ཕྱོགས་ནས་ཁྲོ་ཆེན་ཧཱུཾ་ཀ་ར༔ ཁྱོད་ཀྱི་ཐུགས་དམ་གཉན་པོའི་དུས་ལ་བབ༔ དགྲ་བགེགས་ཤ་ཁྲག་གཏོར་མ་འདི་བཞེས་ལ༔ ཚངས་པའི་དམག་ཚོགས་བཟློག་ཅིང་དགྲ་ལ་བསྒྱུར༔ ཤར་གྱི་ཕྱོགས་ནས་ཁྲོ་ཆེན་རྣམ་པར་རྒྱལ༔ ཁྱོད་ཀྱི་ཐུགས་དམ་གཉན་པོའི་དུས་ལ་བབ༔ དགྲ་བགེགས་ཤ་ཁྲག་གཏོར་མ་འདི་བཞེས་ལ༔ དྲི་ཟའི་དམག་ཚོགས་བཟློག་ཅིང་དགྲ་ལ་བསྒྱུར༔ ཤར་ལྷོ་ཁྲོ་ཆེན་དབྱུག་པ་སྔོན་པོ་ཅན༔ ཁྱོད་ཀྱི་ཐུགས་དམ་གཉན་པོའི་དུས་ལ་བབ༔ དགྲ་བགེགས་ཤ་ཁྲག་གཏོར་མ་འདི་བཞེས་ལ༔ མེ་ལྷའི་གདོན་ཚོགས་བཟློག་ཅིང་དགྲ་ལ་བསྒྱུར༔ ལྷོ་ཕྱོགས་ཁྲོ་བོ་ཆེན་པོ་གཤིན་རྗེ་གཤེད༔ ཁྱོད་ཀྱི་ཐུགས་དམ་གཉན་པོའི་དུས་ལ་བབ༔ དགྲ་བགེགས་ཤ་ཁྲག་གཏོར་མ་འདི་བཞེས་ལ༔ འཆི་བདག་དམག་ཚོགས་བཟློག་ཅིང་དགྲ་ལ་བསྒྱུར༔ ལྷོ་ནུབ་ཁྲོ་བོ་ཆེན་པོ་མི་གཡོ་མགོན༔ ཁྱོད་ཀྱི་ཐུགས་དམ་གཉན་པོའི་དུས་ལ་བབ༔ དགྲ་བགེགས་ཤ་ཁྲག་གཏོར་མ་འདི་བཞེས་ལ༔ སྲིན་པོའི་དམག་ཚོགས་བཟློག་ཅིང་དགྲ་ལ་བསྒྱུར༔ ནུབ་ཕྱོགས་ཁྲོ་བོ་ཆེན་པོ་རྟ་མགྲིན་རྒྱལ༔ ཁྱོད་ཀྱི་ཐུགས་དམ་གཉན་པོའི་དུས་ལ་བབ༔ དགྲ་བགེགས་ཤ་ཁྲག་གཏོར་མ་འདི་བཞེས་ལ༔ ཆུ་བདག་དམག་ཚོགས་བཟློག་ཅིང་དགྲ་ལ་བསྒྱུར༔ ནུབ་བྱང་ཁྲོ་བོ་ཆེན་པོ་འདོད་པའི་རྒྱལ༔ ཁྱོད་ཀྱི་ཐུགས་དམ་གཉན་པོའི་དུས་ལ་བབ༔ དགྲ་བགེགས་ཤ་ཁྲག་གཏོར་མ་འདི་བཞེས་ལ༔ རླུང་ལྷའི་དམག་ཚོགས་བཟློག་ཅིང་དགྲ་ལ་བསྒྱུར༔ བྱང་གི་ཁྲོ་བོ་ཆེན་པོ་བགེགས་མཐར་བྱེད༔ ཁྱོད་ཀྱི་ཐུགས་དམ་གཉན་པོའི་དུས་ལ་བབ༔ དགྲ་བགེགས་ཤ་ཁྲག་གཏོར་མ་འདི་བཞེས་ལ༔ ལུས་ངན་དམག་ཚོགས་བཟློག་ཅིང་དགྲ་ལ་བསྒྱུར༔ བྱང་ཤར་ཁྲོ་ཆེན་ཁམས་གསུམ་རྣམ་པར་རྒྱལ༔ ཁྱོད་ཀྱི་ཐུགས་དམ་གཉན་པོའི་དུས་ལ་བབ༔ དགྲ་བགེགས་ཤ་ཁྲག་གཏོར་མ་འདི་བཞེས་ལ༔ འབྱུང་པོའི་དམག་ཚོགས་བཟློག་ཅིང་དགྲ་ལ་བསྒྱུར༔ འོག་ཕྱོགས་ཁྲོ་བོ་ཆེན་པོ་སྟོབས་པོ་ཆེ༔ ཁྱོད་ཀྱི་ཐུགས་དམ་གཉན་པོའི་དུས་ལ་བབ༔ དགྲ་བགེགས་ཤ་ཁྲག་གཏོར་མ་འདི་བཞེས་ལ༔ ས་བདག་གདོན་ཚོགས་བཟློག་ཅིང་དགྲ་ལ་བསྒྱུར༔ སྒོ་སྲུང་ཕོ་ཉ་གིང་ཆེན་ཡབ་ཡུམ་བརྒྱད༔ ཁྱོད་ཀྱི་ཐུགས་དམ་གཉན་པོའི་དུས་ལ་བབ༔ དགྲ་བགེགས་ཤ་ཁྲག་གཏོར་མ་འདི་བཞེས་ལ༔ བདུད་བཞིའི་གནོད་པ་བཟློག་ཅིང་དགྲ་ལ་བསྒྱུར༔ ཧཱུྃ༔ དཀྱིལ་འཁོར་ཆེན་པོའི་མུ་རན་ཁོར་ཡུག་ལ༔ སངས་རྒྱས་བསྟན་པ་བསྲུང་བར་ཞལ་བཞེས་ཤིང་༔ རྣལ་འབྱོར་བར་ཆད་བཟློག་པར་ཁས་བླངས་པའི༔ དམ་ཅན་རྒྱ་མཚོ་ཡེ་ཤེས་ཆོས་སྐྱོང་བ༔ དཔལ་ལྡན་མགོན་པོ་ནག་པོ་ཡོངས་ཀྱི་གཙོ༔ སྲིད་པའི་རྒྱལ་མོ་མ་མོ་ཀུན་གྱི་རྗེ༔ འཁོར་བཅས་དགྲ་བགེགས་སྒྲོལ་ལ་ཤ་ཁྲག་རོལ༔ བསྟན་ལ་གནོད་པའི་དགྲ་བགེགས་བཟློག་ཅིང་བསྒྱུར༔ གནས་ཀྱི་མཆོག་གྱུར་ཉི་ཤུ་རྩ་བཞི་དང་༔ ཡུལ་ཆེན་སུམ་ཅུ་རྩ་གཉིས་སྐྱོང་བ་ཡི༔ དབང་ཕྱུག་ཉེར་བརྒྱད་དཔའ་བོ་མཁའ་འགྲོ་རྣམས༔ སྔོན་ཚེ་པདྨ་བཛྲས་བཀའ་བསྒོས་ལྟར༔ དེང་འདིར་ཐུགས་དམ་ཐ་ཚིག་གནད་ནས་བསྐུལ༔ དམ་ཉམས་དགྲ་བགེགས་ཁུག་ལ་མྱུར་དུ་སྒྲོལ༔ སྲོག་རྩ་ཆོད་ལ་ཤ་དང་ཁྲག་ལ་རོལ༔ རྐྱེན་ངན་གནོད་པ་མ་ལུས་བཟློག་ཅིང་བསྒྱུར༔ ཧཱུྃ༔ ལྷ་རབས་ཤམ་པོ་ལྷ་དམག་བྱེ་བ་འབུམ༔ པདྨའི་བཀའ་བཞིན་ཐུགས་དམ་དུས་ལ་བབ༔ དགྲ་བགེགས་སྒྲོལ་ལ་ཤ་ཁྲག་གཏོར་མ་ལོངས༔ དུས་ཀྱི་མཚོན་འཁྲུག་དགྲ་ལ་བཟློག་ཅིང་བྷྱོཿ ཡ་མ་རཱ་ཛ་གཤིན་རྗེ་བྱེ་བ་འབུམ༔ པདྨའི་བཀའ་བཞིན་ཐུགས་དམ་དུས་ལ་བབ༔ དགྲ་བགེགས་སྒྲོལ་ལ་ཤ་ཁྲག་གཏོར་མ་ལོངས༔ འཆི་བདག་ཆད་པ་དགྲ་ལ་བཟློག་ཅིང་བྷྱོཿ ཨེ་ཀ་ཛཱ་ཊི་མ་མོ་བྱེ་བ་འབུམ༔ པདྨའི་བཀའ་བཞིན་ཐུགས་དམ་དུས་ལ་བབ༔ དགྲ་བགེགས་སྒྲོལ་ལ་ཤ་ཁྲག་གཏོར་མ་ལོངས༔ ཁྲག་ནད་ཡམས་ཁ་དགྲ་ལ་བཟློག་ཅིང་བྷྱོཿ བསྐོས་རྗེ་བྲང་དཀར་བདུད་དམག་བྱེ་བ་འབུམ༔ པདྨའི་བཀའ་བཞིན་ཐུགས་དམ་དུས་ལ་བབ༔ དགྲ་བགེགས་སྒྲོལ་ལ་ཤ་ཁྲག་གཏོར་མ་ལོངས༔ བདུད་ཀྱི་ཞགས་པ་དགྲ་ལ་བཟློག་ཅིང་བྷྱོ༔ བཙན་རྒོད་སྲོག་ལེན་བཙན་དམག་བྱེ་བ་འབུམ༔ པདྨའི་བཀའ་བཞིན་ཐུགས་དམ་དུས་ལ་བབ༔ དགྲ་བགེགས་སྒྲོལ་ལ་ཤ་ཁྲག་གཏོར་མ་ལོངས༔ བཙན་གྱི་གཟེར་མདའ་དགྲ་ལ་བཟློག་ཅིང་བྷྱོ༔ རྒྱལ་པོ་པེ་ཧ་རྒྱལ་དམག་བྱེ་བ་འབུམ༔ པདྨའི་བཀའ་བཞིན་ཐུགས་དམ་དུས་ལ་བབ༔ དགྲ་བགྲེགས་སྒྲོལ་ལ་ཤ་ཁྲག་གཏོར་མ་ལོངས༔ སྨྱོ་འབོག་ཕུང་ཐལ་དགྲ་ལ་བཟློག་ཅིང་བྷྱོ༔ ཀཱ་ལ་ཡཀྴ་གནོད་སྦྱིན་བྱེ་བ་འབུམ༔ པདྨའི་བཀའ་བཞིན་ཐུགས་དམ་དུས་ལ་བབ༔ དགྲ་བགེགས་སྒྲོལ་ལ་ཤ་ཁྲག་གཏོར་མ་ལོངས༔ འགོང་པོའི་ཟ་ཁ་དགྲ་ལ་བཟློག་ཅིང་བྷྱོ༔ ཀླུ་བདུད་མགོ་དགུ་ཀླུ་དམག་བྱེ་བ་འབུམ༔ པདྨའི་བཀའ་བཞིན་ཐུགས་དམ་དུས་ལ་བབ༔ དགྲ་བགེགས་སྒྲོལ་ལ་ཤ་ཁྲག་གཏོར་མ་ལོངས༔ དུག་སྦྱོར་གཏད་ཁྲམ་དགྲ་ལ་བཟློག་ཅིང་བྷྱོ༔ ཕྱི་ནང་གསང་བ་ཡང་གསང་རྟགས་ཤིང་ཆག༔ སྲས་དང་སྤྲུལ་པ་མྱུར་མགྱོགས་ལྷ་མ་སྲིན༔ སྡེ་བརྒྱད་དམག་ཚོགས་དགྲ་དང་བགེགས་ལ་བྷྱོ༔ པདྨའི་བཀའ་བཞིན་བསྟན་དགྲ་མྱུར་དུ་སྒྲོལ༔ དགྲ་བོའི་ཤ་ཁྲག་གཏོར་མ་འདི་ལོངས་ལ༔ ལྟས་ངན་མཐའ་དམག་ནད་མཚོན་མི་རུང་དང་༔ ཕ་རོལ་བྱད་མ་རྦད་འདྲེ་རྦོད་གཏོང་དང་༔ རྐྱེན་ངན་མི་ཤིས་མཐའ་དག་བཟློག་ཅིང་བསྒྱུར༔ ཧཱུྃ༔ ཚངས་དྲག་བརྒྱ་བྱིན་བིཥྞུ་སོགས༔ ལྷ་ཡི་གདོན་ཚོགས་ཐམས་ཅད་ཀྱང་༔ དྲག་པོ་ཆེན་པོའི་བདེན་པ་དང་༔ དཔལ་གྱི་གཏོར་ཟོར་འདི་ཡིས་བཟློག༔ ཏིལ་བ་ཕྱྭ་སང་ལ་སོགས་པ༔ གཤིན་རྗེའི་གདོན་ཚོགས་ཐམས་ཅད་ཀྱང་༔ དྲག་པོ་ཆེན་པོའི་བདེན་པ་དང་༔ དཔལ་གྱི་གཏོར་ཟོར་འདི་ཡིས་བཟློག༔ ཁྲམ་ཐོགས་ནད་བདག་ལ་སོགས་པ༔ མ་མོའི་གདོན་ཚོགས་ཐམས་ཅད་ཀྱང་༔ དྲག་པོ་ཆེན་པོའི་བདེན་པ་དང་༔ དཔལ་གྱི་གཏོར་ཟོར་འདི་ཡིས་བཟློག༔ ནག་པོ་བཀྲག་མེད་ལ་སོགས་པ༔ བདུད་ཀྱི་གདོན་ཚོགས་ཐམས་ཅད་ཀྱང་༔ དྲག་པོ་ཆེན་པོའི་བདེན་པ་དང་༔ དཔལ་གྱི་གཏོར་ཟོར་འདི་ཡིས་བཟློག༔ དགའ་བོ་འཇོག་པོ་ལ་སོགས་པ༔ ཀླུ་ཡི་གདོན་ཚོགས་ཐམས་ཅད་ཀྱང་༔ དྲག་པོ་ཆེན་པོའི་བདེན་པ་དང་༔ དཔལ་གྱི་གཏོར་ཟོར་འདི་ཡིས་བཟློག༔ ཁྱབ་འཇུག་ཆེན་པོ་ལ་སོགས་པ༔ གཟའ་ཡི་གདོན་ཚོགས་ཐམས་ཅད་ཀྱང་༔ དྲག་པོ་ཆེན་པོའི་བདེན་པ་དང་༔ དཔལ་གྱི་གཏོར་ཟོར་འདི་ཡིས་བཟློག༔ གང་བ་བཟང་པོ་ལ་སོགས་པ༔ གནོད་སྦྱིན་གདོན་ཚོགས་ཐམས་ཅད་ཀྱང་༔ དྲག་པོ་ཆེན་པོའི་བདེན་པ་དང་༔ དཔལ་གྱི་གཏོར་ཟོར་འདི་ཡིས་བཟློག༔ རྡོ་རྗེ་བདུད་འདུལ་ལ་སོགས་པ༔ རུ་ཏྲའི་གདོན་ཚོགས་ཐམས་ཅད་ཀྱང་༔ དྲག་པོ་ཆེན་པོའི་བདེན་པ་དང་༔ དཔལ་གྱི་གཏོར་ཟོར་འདི་ཡིས་བཟློག༔ གནམ་ཐིལ་དཀར་པོ་ལ་སོགས་པ༔ ཐེའུ་རང་གདོན་ཚོགས་ཐམས་ཅད་ཀྱང་༔ དྲག་པོ་ཆེན་པོའི་བདེན་པ་དང་༔ དཔལ་གྱི་གཏོར་ཟོར་འདི་ཡིས་བཟློག༔ ཟ་བྱེད་རྔམ་པ་ལ་སོགས་པ༔ སྲིན་པོའི་གདོན་ཚོགས་ཐམས་ཅད་ཀྱང་༔ དྲག་པོ་ཆེན་པོའི་བདེན་པ་དང་༔ དཔལ་གྱི་གཏོར་ཟོར་འདི་ཡིས་བཟློག༔ གུ་ལོང་ནག་པོ་ལ་སོགས་པ༔ མུ་སྟེགས་གདོན་ཚོགས་ཐམས་ཅད་ཀྱང་༔ དྲག་པོ་ཆེན་པོའི་བདེན་པ་དང་༔ དཔལ་གྱི་གཏོར་ཟོར་འདི་ཡིས་བཟློག༔ ཐོག་གི་བུ་ཡུག་ལ་སོགས་པ༔ གནམ་སྨན་གདོན་ཚོགས་ཐམས་ཅད་ཀྱང་༔ དྲག་པོ་ཆེན་པོའི་བདེན་པ་དང་༔ དཔལ་གྱི་གཏོར་ཟོར་འདི་ཡིས་བཟློག༔ གཙོ་མོ་ཁ་འབར་ལ་སོགས་པ༔ ཡི་དྭགས་གདོན་ཚོགས་ཐམས་ཅད་ཀྱང་༔ དྲག་པོ་ཆེན་པོའི་བདེན་པ་དང་༔ དཔལ་གྱི་གཏོར་ཟོར་འདི་ཡིས་བཟློག༔ ལི་བྱིན་ཧ་ར་ལ་སོགས་པ༔ འགོང་པོའི་གདོན་ཚོགས་ཐམས་ཅད་ཀྱང་༔ དྲག་པོ་ཆེན་པོའི་བདེན་པ་དང་༔ དཔལ་གྱི་གཏོར་ཟོར་འདི་ཡིས་བཟློག༔ རོལ་པ་སྐྱ་བདུན་ལ་སོགས་པ༔ དམུ་ཡི་གདོན་ཚོགས་ཐམས་ཅད་ཀྱང་༔ དྲག་པོ་ཆེན་པོའི་བདེན་པ་དང་༔ དཔལ་གྱི་གཏོར་ཟོར་འདི་ཡིས་བཟློག༔ ཕག་གདོན་འཇིགས་པ་ལ་སོགས་པ༔ ཤ་ཟའི་གདོན་ཚོགས་ཐམས་ཅད་ཀྱང་༔ དྲག་པོ་ཆེན་པོའི་བདེན་པ་དང་༔ དཔལ་གྱི་གཏོར་ཟོར་འདི་ཡིས་བཟློག༔ བི་ན་ཡ་ཀ་ལ་སོགས་པ༔ བགེགས་ཀྱི་གདོན་ཚོགས་ཐམས་ཅད་ཀྱང་༔ དྲག་པོ་ཆེན་པོའི་བདེན་པ་དང་༔ དཔལ་གྱི་གཏོར་ཟོར་འདི་ཡིས་བཟློག༔ ཧཱུྃ༔ འཇའ་ཁྱིམ་ལྷ་ཡི་ལྟས་ངན་ཡིན༔ ལྷ་ཡི་ལྟས་ངན